Μοντελοποίηση των σχέσεων παραγωγικότητας – ασφάλειας στα εργοτάξια.
Creators: name: Πλάκας, Χαρίλαος Ευάγγελου
Publisher: name: Aristotle University of Thessaloniki
Year: 2015
Subjects: Παραγωγικότητα
Υγεία και Ασφάλεια
Μοντελοποίηση
Productivity
Health &amp; Safety
Modeling

description: Η εξασφάλιση της υγείας και της ασφάλειας στον χώρο εργασίας αποτελεί έναν από τους βασικότερους στόχους για τους περισσότερους διαχειριστές τεχνικών έργων. Ωστόσο, η επίτευξή του αποδεικνύεται συχνά δύσκολη, καθώς ο κλάδος των κατασκευών χαρακτηρίζεται για την δυναμική του φύση, όπου μια μικρή αλλαγή μπορεί να επιφέρει σημαντικές τροποποιήσεις στο σύνολο του έργου. Βέβαια, το πεδίο της υγείας και της ασφάλειας αποτέλεσε πεδίο έρευνας για πλήθος επιστημόνων, με αποτέλεσμα, τα τελευταία χρόνια να είναι διαθέσιμος μεγάλος αριθμός μοντέλων και συστημάτων διαχείρισής τους. Για την πλειοψηφία των εργοδοτών η εξασφάλιση ικανοποιητικού κέρδους, η υψηλή ανταγωνιστικότητα της επιχείρησης, τα ποιοτικά προϊόντα και η υψηλή παραγωγικότητα αποτελούν τις βασικότερες επιδιώξεις τους. Ωστόσο, ένα εργατικό ατύχημα μπορεί να έχει άμεσες επιπτώσεις στους παραπάνω στόχους. Επομένως, η εξασφάλιση ενός αφαλούς και υγιεινού περιβάλλοντος αποτελεί παράλληλο με τους παραπάνω στόχους. Παρόλα αυτά, οι διαχειριστές των έργων δεν φαίνεται να αντιλαμβάνονται πλήρως την αλληλεπίδραση των εννοιών αυτών, με αποτέλεσμα να θυσιάζουν συχνά στο βωμό του κέρδους την ασφάλεια και την υγιεινή. Για τον λόγο αυτό, στα πλαίσια της παρούσας εργασίας, επιχειρείται η ανάπτυξη μοντέλου που διερευνά και ποσοτικοποιεί την αλληλεπίδραση της σχέσης παραγωγικότητας – ασφάλειας. Προς την κατεύθυνση αυτή συλλέχθηκε και μελετήθηκε πλήθος βιβλιογραφικών δημοσιεύσεων, αναγνωρίστηκαν παράγοντες επίδρασης των εννοιών υγεία, ασφάλεια και παραγωγικότητα και συλλέχθηκαν μέσω έρευνας ερωτηματολογίου γνώμες ειδικών – experts πάνω στον τομέα της υγείας και της ασφάλειας. Τελικώς, αναπτύσσεται ένα δυναμικό μοντέλο όπου μέσα από την διακύμανση των συντελεστών ασφαλείας στο χώρο εργασίας, προβλέπεται το συμβάν του ατυχήματος και ποσοτικοποιείται η επίδραση αυτού στην παραγωγικότητα του εργοταξίου.
description: One of the main goals for an engineering project coordinator is to ensure health and safety in the working environment. However, most times it turns out difficult to accomplish such a goal, since the construction sector can be really dynamic and the smallest change can impose modifications on the whole project. Health and safety management has been of interest for many researchers, who have over the years concluded to a number of models and management systems. It is widely known that the vast majority of such coordinators intend to achieve the maximum possible profit of each project, as well as the competitiveness of the company they represent and a high level of productivity. However, in case of an accident in the workplace, the repercussions on managing the above goals can be direct. Thus, there is an imperative need to ensure a safe working environment. Nonetheless, most of the times, the case is that a coordinator does not comprehend the interaction among these factors, focusing only on the measurable profit of the project. Taking all the above into account, this paper intends to develop a model to quantify this connection between safety and productivity. The procedure began with an in-depth research of published scientific literature, followed by the discrimination of the factors that can influence health, safety and productivity and were gathered via a questionnaire, replied by experts in health and safety matters. At last, a dynamic model has been developed to foresee any incident in the workplace and quantify its impact on the productivity, by measuring the fluctuation of the safety coefficients.